"În urma unei avarii apărute la instalaţia electrică, în locaţia din strada Tudor Vladimirescu a Spitalului Judeţean de Urgenţă Târgu-Jiu a fost întreruptă temporar alimentarea cu energie electrică", au transmis, luni, oficialii unității medicale, potrivit News.ro.
Potrivit acestora, pe perioada întreruperii curentului electric, Unitatea de Primiri Urgenţe, Secţia ATI şi Blocul Operator sunt alimentate cu energie electrică prin generatorul electric.
În prezent, în locaţia din strada Tudor Vladimirescu se se află echipele de intervenţie pentru remedierea avariei.